SARL-NUUS SONDAG 15 JULIE 2012 


U luister na ZS6SRL, die amptelike amateurradiostasie van die Suid-Afrikaanse 
Radioliga, die nasionale vereniging vir amateurradio in Suid-Afrika, met n nuus- 
bulletin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Vir oudio, gaan na www.sarl.org.za, klik op `'Amateur Radio 
Today” en volg die skakels soos aangedui. Vir oudio deur Echolink, koppel met 
ZSOJPL-R. 


Hierdie, en vorige bulletins kan afgelaai word by www.sarl.org.za en u kan ook 
daar inteken om toekomstige bulletins per e-pos te ontvang. 


U nuusleser vandag is (Naam en roepsein), op 145,725 MHz FM vanuit Pretoria, 
met herleidings op (7 066 en 3 695 kHz ESB). (Ander nuuslesers verander soos 
nodig). 


IN DIE NUUS VANDAG: 
BESPREEK NOU VIR DIE RTA IN DURBAN OP 21 JULIE 
FORUM-MODERATORS AANGESTEL 


PROBLEME MET LASBEHEERSTELSEL IN DIE WESTELIKE PROVIN- 
SIE 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


BESPREEK NOU VIR DIE RTA IN DURBAN OP 21 Julie 


Besprekings is stadig besig om in te kom en dit lyk of dit volgende Saterdag 
n buitengewone Radio-Tegnologie-in-Aksie-simposium gaan wees. Luister na 
Amateur Radio Today later vanoggend vir n voorskou deur Tony Voorveld 
se aanbieding van “Tuning into nature”. Volle besonderhede van die simpo- 
sium wat aangebied gaan word in Durban op 21 Julie is verkrygbaar aanlyn by 
www.sarl.org.za. 


U kan vooraf bespreek en deelneem aan n bygevoegde prystrekking vir die 
ARRL se boek “Basic Antennas”. As U n program van die verrigtinge ver- 
lang stuur e-pos met U versoek aan rta@sarl.org.za, skryf RTA Durban in die 
onderwerplyn en U sal n PDFE-kopie per e-pos ontvang. 


Voorafbesprekings sluit op Donderdag 19 Julie. U kan ook vanaf 08:00 by die 
vergaderplek registreer. Alleenlik tjeks of kontant sal aanvaar word. Die simpo- 
sium begin om 09:00. Die vergaderplek is die Universiteit van KwaZulu-Natal 
se kamer van Ingenieurswese, gebruik hek 8 in Rick Turner-laan (voorheen Fran- 
coisstraat). Die GPS-koërdinate kan gevind word by www.sarl.org.za, kies RTA. 
Neem kennis dat hierdie n nuwe vergaderplek is. 


FORUM-MODERATORS AANGESTEL 


Die Raad van die SARL het goedkeuring verleen vir die aanstel van drie mod- 
erators om die SARL-Raad verantwoordelik vir die SARL-Forumportefeulje nl. 


Pierre van Deventer, by te staan. Hulle is: Brad Philips, ZS5Z Vincent Harrison, 
ZSGBTY Roger Conroy, ZR3RGC 


Gee hulle asseblief U volle samewerking. 


PROBLEME MET LASBEHEERSTELSEL IN DIE WESTELIKE PROVIN- 
SIE 


Probleme word ondervind en alle amateurs in die Paarl en Stellenbosch Mu- 
nisipale areas waar die lasbeheerstelsel (dit is `n stelsel wat die owerhede by jou 
huis installeer sodat hulle die waterverwarmer tydens spitstye kan afskakel) tans 
geinstalleer word, neem kennis. Hierdie eenheid veroorsaak steurings regdeur die 
hele HF-spektrum : OKOSA het intussen die klagte ondersoek en is tans besig 
met gesprekvoering met die Munisipale amptenary asook SABS ens. 


Vanoggend het hulle gewonder of ander amateurs ook steurings ervaar en hulle 
sal graag van u wil hoor. Die ondersoekbeampte is Brennan Marais by tel 021 
431 9811 Selno: 082 569 8774, e-posadres: bmarais@icasa.org.za. 


Intussen word u aangeraai om die installasie van so n eenheid op u perseel te 
weier. Indien u wil weet hoe dit klink kan u Theo, ZS1BO, skakel by 082 855 
5623. 


PRETKOMPITISIE OP SONDAG 22 JULIE 


Die Boland Amateurradioklub sal n 40 meter foonnaelloopkompetisie aanbied 
op 22 Julie vanaf 15:00 tot 18:00 SAT. Hierdie is n pretaktiwiteit om kontakte op 
die 40 meter band tussen alle radioamateurs in Suidelike Afrikastate te bevorder. 
Dit is ook n ideale geleentheid vir Mobiele stasies, veldstasies en RaDARstasies 
om deel te neem. 


Gedurende die kompetisie mag alleenlik gebruik gemaak word van mobiele of 
draadantennas en n maksimum uitsetkrag van 100 W. Die frekwensies wat 
gebruik mag word, is 7 060 tot 7 100 en 7 135 tot 7 200 kHz. Alleenlik drie (3) 
kontakte is toelaatbaar op dieselfde frekwensie, daarna moet frekwensie verander 
word. U mag egter terugkeer na die vorige frekwensie nadat vyf (5) kontakte 
gemaak is. 


Slegs Excel-logstate sal aanvaar word en kan gestuur na zs1bak@bark.org.za of 
per pos aan die BARK, Posbus 273, Strand, 7139. 


Volle besonderhede kan verkry word op bladsy 43 en 59 van die 2012 kom- 
petisiehandleiding by www.sarl.org.za. Vir n gedrukte weergawe gaan na: 
wyww.sarl.org.za/public/contests/SARL 2012 Contest Manual issue 10.pdf). 


IARU-HE-WINTERKAMPIONSKAP 


Die SARL gaan deelneem aan die TARU-Winterkampioenskappe met die roep- 
sein ZS9HO. Dit is die heel eerste keer dat hierdie roepsein gebruik sal word en 
daarom is dit n gulde geleentheid om hierdie roepsein in u logboek te kry. Die 
radiokamer by die NARS sal gebruik word deur die foonoperateurs. Die radios 


sal bedien word deur die volgende amateurs: GG-operateurs: ZS1EL Vidi La 
Grange ZS1AAX - Allan Smith ZS$6C - Joop Hesp ZS6A - Pierre van Deventer 


Foon operateurs: ZR6NGB - Nigel Burgess ZS6GRLM - Roy McKay ZR6DX - 
Noel Hammond ZS6GRL - Geoff Levey ZS6RIC - Rikus Joubert 


Ons dank aan die operateurs wat besluit het om deel te neem. 
SARL WINTER-ORP-KOMPETISIE 


Die SARL se Winter-ORP-kompetisie is 'n prettige aktiwiteit om @RP-werking 
tussen radioamateurs in Suider-Afrika te bevorder. Die gebruik van selfgeboude 
toerusting of werking as `n draagbare/veldstasie en die gebruik van tydelike 
antennas word aangemoedig, maar is nie `n vereiste nie. 


Die Winter-GORP-Wedstryd sal op die lug wees vanaf 12:00 tot 15:00 UTC op 
Saterdag 21 Julie met GG- en foonaktiwiteit op 40 meter. 'n RS (T) verslag en 
'n 6 karakter ruitverwysing word uitgeruil. Elke ESB-kontak tel 1 punt en elke 
GG-kontak tel 2 punte. Elke voorvoegsel gewerk tel as 'n nuwe voorvoegselver- 
menigvuldiger. 


Logstate moet ingedien word binne 7 dae na die kompetisie en kan per e-pos na 
contest@sarl.org.za of per pos gestuur word aan die Wesrand Amateurradioklub, 
Posbus 5344, Weltevredenpark, 1725. 


AANBIEDING VAN OKTOBER-RAE-KURSUS DEUR OOSRAND- 
RADIOKLUB 


Die Oos-Rand radioklub sal weereens die kursus vir die radioamateurseksamen 
aanbied gedurende Oktober 2012. 


Die eerste klas sal begin op die 17de Julie 2012 om 18:00, registrasie vir die 
kursus sal terselfdertyd plaasvind. Daarna sal klasse aangebied word elke Dins- 
dagaand by die Klubhuis te Plantationstraat in Springs, dit is geleë agter die 
Burgersentrum. 


Vir verdere inligting skakel asseblief vir Judy, ZS6JDY, op 079 730 2030 of e-pos 
na zs6jdy@vodamail.co.za. 


KOMPETISIENUUS 
SARL TOPBAND O@OSO GESELIGHEID UITSLAE 


7 logstate is ontvang. Daar was ongeveer 56 stasies op die lug gedurende die 
4 dae van die kompetisie. Meer statistiek sal gepubliseer word in die volgende 
uitgawe van HF Happenings. 


Uitslae is as volg: 1ste - Lukas Holtzhausen - ZS6LH - 232 punte 2de - Phillip 
van Tonder - ZSGPVT - 155 punte 3de - Johan van Zijl - ZS4DZ - 153 punte 


Veels geluk aan Lukas en ook die naaswenners. 


Baie dankie aan almal wat logstate ingestuur het. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die sonaktiwiteitsvlak gematig is. Reuse 
Sonvlek AR1520 het `n X-klas uitbarsting ondervind en stoor nog genoeg energie 
vir 'n soortgelyke fakkel. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 119. 


Amateurs gaan al die DX-bande van 20 tot 10 m geniet met 15 m wat die beste 
openinge gaan oplewer terwyl die 20 m net `n kortkop agter behoort te wees. As 
gevolg van die hoër sonaktiwiteit gaan 10 m-openinge meer gereeld voorkom. 


Besoek gerus www.spaceweather.co.za vir meer inligting 
DAGBOEK VAN GEBEURE 


15 Julie TARU winterkampioenskap sluit vandag om 12:00 UTC. 21 Julie 
Bespreek tot 19 Julie vir die Radio-Tegnologie-in-Aksie-simposium volgende Sa- 
terdag in Durban. Versoek program van rta@sarl.org.za. 21 Julie SARL-ORP- 
winterkompitisie op die lug wees vanaf 12:00 tot 15:00 UTC. 22 Julie Die 
Boland Amateurklub 40 meter naelloop, 15:00 - 18:00 SAT. 


SARL-nuus nooi klubs en individue om nuusbrokkies, waarin radioamateurs en 
kortgolfluisteraars sal belangstel, in te stuur na www.sarl.org.za/newsinbox.asp 
Stuur dit - indien moontlik - in Engels sowel as Afrikaans, nie later as die 
Donderdag voor die uitsending nie. 


Die SARL nooi u ook om te luister na die program “Amateur Radio Today”, 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 760 kHz. Daar is ook `n “podcast”-uitsending 
deur Dick ZS6RO. Besoek www.sarl.org.za vir oudiostrome en Echolink deur 
ZS6FCS. Klik op `Amateur Radio Today”, gaan af op die groen kolom en klik op 
“LISTEN ON THE WEB'. `n Heruitsending vind Maandagaande om 17:30 UTC 
op 3230 kHz plaas. Sentech borg die uitsendings wat nie op amateurfrekwensies 
uitgesaai word. 


U het geluister na `n bulletin van die Suid-Afrikaanse Radioliga, saamgestel 
deur Johan ZS4SS, en geredigeer deur George Honiball, ZS6ONE. 


Dankie dat u geluister het. 73. 
/EX 


